Jozef Lenárt

Jozef Lenárt (3a de aprilo 1923 en Liptovská Porúbka, Slovakio – 11a de februaro 2004 en Prago) estis slovaka kaj ĉeĥoslovaka politikisto.

Li gradiĝis el kemia altlernejo kaj laboris por la entrepreno Baťa. Li iĝis membro de la Komunista Partio de Ĉeĥoslovakio (KSČ) kaj de la Komunista Partio de Slovakio (KSS).

Lenart estis membro de la federa parlamento (kies nomo ŝanĝis kelkajn fojojn) el 1960 al 1990, kaj estis proparolanto de la Slovaka parlamento 1962 - 1963. Kaj li estis ties membro ankaŭ el 1971 al (?)1990. Li postenis kiel Ĉefministro de Ĉeĥoslovakio inter 1963 kaj 1968.

Kvankam slovaka, li iĝis ĉeĥa civitano post kiam la lando trapasis disiĝon en 1993.

Sur bazo de nesufiĉa pruvaro, la 23an de septembro 2002 Lenárt estis senkulpigita pro perfidakuzo (kun lia kundefendanto Miloš Jakeš), rilate al sia interveno aŭ malinterveno dum la okazintaĵoj de la Praga Printempo en 1968. Li estis akuzita pro interveno en kunsido ĉe la soveta ambasado en Prago la tagon post la invado de 1968 fare de la trupoj de la Varsovia Kontrakto, planante establon de nova registaro de laboristoj kaj kamparanoj.

Jozef Lenárt estis unu el plej elstaraj figuroj en la komunista hierarkio de Ĉeĥoslovakio, okupante diversajn postenojn en la estraroj dum kvarono de jarcento. Tio rimarkindas ĉefe ĉar li trapasis multajn ŝanĝojn kaj sukcedojn de diversaj reĝimoj.

 Ĉefaj funkcioj 
 1950 – 1953, 1957 – 1966, kaj 1970 – (?)1990: Membroj de KSS
 1956 – 1958: Ĉefsekretario de la Regiona Komitato de KSS
 1958 – 1962: Sekretario de la Centra Komitato de la KSS
 1958 – (?)1990: Membro de la Centra Komitato de la KSČ
 1962 – 1963: Proparolanto de la Nacia Konsilantaro de la Slovaka Respubliko
 1963 – 1968: Ĉefministro de Ĉeĥoslovakio
 1968 – 1970: Sekretario de la Centra Komitato de la KSČ
 1970 – 1987: Unua Sekretario de la Centra Komitato de la KSS
 1970 – (?)1990: Membro de la Prezidio de la KSČ
 1971 – (?)1990: Proparolanto de la Centra Komitato de la Nacia Fronto de la Slovaka Socialista Respubliko, kaj Vicproparolanto de la Centra Komitato de la Nacia Fronto de la Ĉeĥoslovakioa Socialista Respubliko

 Vidu ankaŭ 
 Listo de prezidentoj de Ĉeĥoslovakio

Kategorio:Slovakaj politikistoj
Kategorio:Slovakaj komunistoj
Kategorio:Ĉefministroj de Ĉeĥoslovakio
Kategorio:Ĉefministroj de Slovakio
Kategorio:Komunista Partio de Ĉeĥoslovakio
Kategorio:Ĉeĥoslovakaj politikistoj